# Wallace Eckert

Wallace Eckert (anglès: Wallace John Eckert) (Pittsburgh, 19 de juny de 1902 - Englewood, 24 d'agost de 1971) va ser un matemàtic i astrònom estatunidenc.

## Vida i Obra

Nascut a Pittsburgh, va créixer en una granja lletera d'Albion (Pennsilvània), a tocar del llac Erie. Va estudiar al Oberlin College (Ohio) i al Amherst College (Massachusetts), abans d'obtenir el doctorat el 1931 a la universitat Yale amb una tesi dirigida per Ernest William Brown sobre l'òrbita de l'asteroide troià de Júpiter Hèctor (624).
El 1926 va començar a treballar com assistent al departament d'astronomia de la Universitat de Colúmbia on el 1931, després de doctorar-se, va passar a ser professor. Durant els anys 1930's, va encetar una fructífera col·laboració de la universitat amb IBM, que va ser un model per a molts altres projectes científics que necessitaven computs massius. El 1940 va ser nomenat director del US Nautical Almanac Office, on va treballar durant tota la Segona Guerra Mundial. El 1945, quan la guerra ja estava acabant, el president d'IBM, Thomas J. Watson, li va proposar un lloc de treball per a temps de pau. Aquesta iniciativa va portar a la creació a Nova York del Thomas J. Watson Research Center, una col·laboració entre IBM i la Universitat de Colúmbia, que no solament feia computs complicats, sinó que també formava científics de totes les branques en les tècniques de computació mecànica. Des de la seva posició de director del centre, Eckert va ser decisiu en els dissenys dels (aleshores) supercomputadors SSEC (1949) i NORC (1954).
Al mateix temps, Eckert va ser professor de mecànica celeste a la Universitat de Colúmbia, essent un gran expert en la teoria lunar, seguint els pasos del seu antic professor de Yale, Ernest Brown.
Eckert es va retirar d'IBM el 1967 i de la Universitat de Colúmbia el 1970.

## Referències

* ↑ Olley, 2011, p. 69.
* ↑ Henderson, 2003, p. 73.
* ↑ Garfinkle, 2007, p. 323.
* ↑ Gutzwiller, 1999, p. 148.
* ↑ Akera, 2001, p. 713.
* ↑ Gutzwiller, 1999, p. 151.
* ↑ Pugh, 1995, p. 123.
* ↑ Tropp, 2003, p. 613.
* ↑ Pugh, 1995, p. 124.
* ↑ Garfinkle, 2007, p. 324.
* ↑ Gutzwiller, 1999, p. 156-159.
* ↑ Ashbrook, 1971, p. 207.

## Bibliografia

* Akera, Atsushi «Voluntarism and the Fruits of Collaboration: The IBM User Group, Share» (en anglès). Technology and Culture, Vol. 42, Num. 4, 2001, pàg. 710-736. ISSN: 0040-165X.
* Ashbrook, Joseph «A great American astronomer» (en anglès). Sky and telescope, Vol. 42, Num. 4, 1971, pàg. 207. ISSN: 0037-6604.
* Deprit, André «Celestial Mechanics: Never Say No To A Computer» (en anglès). Journal of Guidance, Control, and Dynamics, Vol. 4, Num. 6, 1981, pàg. 577-581. DOI: 10.2514/3.56111. ISSN: 1533-3884.
* Garfinkle, Robert A. «Eckert, Wallace John». A: Thomas Hockey (ed.). Biographical Encyclopedia of Astronomers (en anglès). Springer, 2007, p. 323-324. ISBN 978-0-387-31022-0.
* Gutzwiller, Martin C. «Wallace Eckert, Computers, and the Nautical Almanac Office». A: Alan D. Fiala, Steven J. Dick (eds.). Proceedings, Nautical Almanac Office Sesquicentennial Symposium (en anglès). U.S. Naval Observatory, 1999, p. 147-164.
* Henderson, Harry. «Eckert, Wallace J.». A: A to Z of Computer Scientists (en anglès). Facts on File, 2003, p. 72-74. ISBN 0-8160-4531-3.
* Olley, Allan. Just a Beginning: Computers and Celestial Mechanics in the work of Wallace J. Eckert (en anglès). Library and Archives Canada, 2011. ISBN 978-0-494-77893-7.
* Pugh, Emerson W. Building IBM: Shaping an Industry and Its Technology (en anglès). The MIT Press, 1995. ISBN 0-262-16147-8.
* Tropp, Henry S. «Eckert, Wallace J.». A: Anthony Ralston, Edwin D. Reilly, David Hemmendinger (eds.). Encyclopedia of Computer Science (en anglès). Willey, 2003, p. 612-613. ISBN 978-0-470-86412-8.

## Enllaços externs

* O'Connor, John J.; Robertson, Edmund F. «Wallace Eckert» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Tropp, Henry S. «Eckert, Wallace John». Complete Dictionary of Scientific Biography, 2008. [Consulta: 11 juny 2021]. (anglès)
* Hosch, William L. «Wallace J. Eckert». Encyclopaedia Britannica, 2009. [Consulta: 11 juny 2021]. (anglès)
* da Cruz, Frank. «Wallace Eckert». Columbia University Computing History, 2021. [Consulta: 11 juny 2021]. (anglès)
* Lee, J.A.N. «Wallace J. Eckert». Computer Pioners - IEEE Computer Society, 2012. [Consulta: 11 juny 2021]. (anglès)